recursal/SuperWikiNEXT-32B huggingface dataset:
Coordenadas: 53°41′39.73″N 06°28′30.11″O﻿ / ﻿53.6943694, -6.4750306

Vista de Newgrange.
**Newgrange** (en irlandés: *Sí an Bhrú*) é un monumento prehistórico do condado de Meath, en Irlanda, que se atopa a un quilómetro do río Boyne. Foi construído no período Neolítico arredor do -3000 ou no -2500, sendo máis antigo que Stonehenge ou as Pirámides exipcias. O sitio está formado por un gran montículo circular cunha pasaxe e cámaras interiores de pedra. O montículo ten un muro de contención na parte dianteira e está rodeado por bordillos gravados. Non existe acordo sobre a finalidade do sitio, pero tense especulado sobre o seu significado relixioso – xa que está aliñado co sol nacente e a súa luz inunda a cámara no solsticio de inverno. É o máis importante monumento do complexo neolítico de Brú na Bóinne, xunto coas tumbas de corredor de Knowth e Dowth, que están declaradas Patrimonio da Humanidade pola UNESCO. Newgrange tamén comparte moitas semellanzas con outras construcións neolíticas de Europa occidental, como Maeshowe nas illas Órcadas, en Escocia e Bryn Celli Ddu en Gales.

Entrada

Notas
-----

1. ↑  logainm.ie (ed.). ""Sí an Bhrú/Newgrange"". Consultado o 5 de marzo de 2016.
2. ↑  O'Kelly, Michael J. (1982). *Newgrange: Archaeology, Art and Legend*. Londres: Thames and Hudson. pp. 13.
3. ↑  Grant, Jim; Sam Gorin; Neil Fleming (2008). *The archaeology coursebook*. Taylor & Francis. p. 159. ISBN 978-0-415-46286-0.
4. ↑  "Newgrange Megalithic Passage Tomb". *knowth.com*. Consultado o 5 de marzo de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Newgrange Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Irlanda*** |

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q339503
* WorldCat
* VIAF: 21144647638600048248
* BNF: 12037717d
* GeoNames: 2962272
* GND: 4497111-4
* Pleiades: 79612

 |
Nutella untada nunha rebanda de pan.
**Nutella** é unha crema doce a base de cacao e abelás fabricada pola firma italiana Ferrero. Foi creada en 1963 por Pietro Ferrero, quen se baseou na *pasta gianduia*, preparación típica da rexión do Piemonte.

Información nutricional
-----------------------

A Nutella aporta 544 kcal x 100 gramos. A páxina web de Ferrero informa que 1 cullerada con 15 gramos contén:

* Calorías: 81 kcal
* Carbohidratos: 11g
* Proteínas: 1,2g
* Graxas totais: 6,3g
* Graxas saturadas: 2,1 g

Ingredientes
------------

- Azucre, aceite vexetal, abelás (13%)
- Cacao desgraxado (7,4%)
- Leite desnatado en po (6,6%)
- Soro lácteo en po
- Emulxentes: lecitinas (soia), vainillina

Historia
--------

Gianduja é unha mestura que contén aproximadamente 50% de abelás e 50% de chocolate. Foi feito no Piemonte, despois de que os impostos sobre os grans de cacao impediran a fabricación e distribución de chocolate convencional.
Pietro Ferrero -que era dono dunha pastelería en Alba, no distrito de Langhe do Piemonte, unha zona coñecida pola produción de abelás- vende un lote inicial de 300 quilogramos (660 libras) de "Pasta Gianduja" en 1946. Este foi orixinalmente un bloque sólido, pero en 1949, Pietro comezou a vender unha versión cremosa, comercializada en 1951 como "Supercrema".
En 1963, o fillo de Pietro, Michele renova Supercrema coa intención de comercializalo en toda Europa. A súa composición foi modificada e foi rebautizado co nome de "Nutella". O primeiro tarro de Nutella Ferrero saíu da fábrica de Alba o 20 de abril de 1964. O produto foi un éxito inmediato e segue sendo moi popular.

Nutella é actualmente un produto que se comercializa en Australia, Estados Unidos, Suecia, O Salvador, Austria, Canadá, Francia, Bélxica, Dinamarca, Alemaña, Grecia, Italia, Países Baixos, Polonia, Portugal, Rusia, España, Suíza, Turquía, Reino Unido, Alxeria, Exipto, Libia, Marrocos, Tunisia, Kuwait, Arabia Saudita, EAU, Nova Zelandia, Israel, Costa Rica, Guatemala, Honduras, México, Nicaragua, Arxentina, Panamá, Perú, Paraguai, Uruguai, Brasil, Chile, Ecuador, Venezuela, Perú, Porto Rico, República Dominicana, Xapón, China, Tailandia, Porto Rico, Bolivia e Colombia.

Gastronomía
-----------

* Úntase en galletas ou pan para preparar merendas, que incluso pode combinarse con crema de cacahuete e xelea.
* Úsase para elaborar pasteis e sobremesas.
* Úsase para preparar trufas de chocolate.
* Úsase para preparar crepes.
* Úsase para facer café de Nutella.

Notas
-----

1. ↑  "Copia arquivada". Arquivado dende o orixinal o 21 de febreiro de 2014. Consultado o 11 de febreiro de 2014.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Nutella*** |

* Nutella
* Fan Page Facebook
* Páxina oficial de Ferrero

|  |  |
| --- | --- |
| Control de autoridades | 
* Wd: Q212193
* GND: 4796923-4
* LCCN: sh2004006965

 |
O **ollo morado** é unha equimose ao redor do ollo comunmente debida a unha ferida no rostro. O nome débese á cor da contusión ocular. A maioría das lesións de ollos morados son menores e sanan soas no transcurso dunha semana.

Etioloxía
---------

O traumatismo cerca dunha cella ou algún lugar que non estea situado directamente no ollo pode facer que a pálpebra se volva dunha cor purpúrea. As feridas oculares e os traumatismos na cabeza poden tamén coincidir cun ollo morado.

Cadro clínico
-------------

A aparencia dramática (decoloración e turxencia) non indica necesariamente unha ferida seria.

Tratamento
----------

Xeralmente a asistencia médica non é necesaria, salvo que haxa lesión ocular.

Complicacións
-------------

Os signos clínicos que indicarían complicacións na lesión son:

* Visión dupla ou borrosa
* Perda de visión
* Perda de consciencia
* Imposibilidade para mover o ollo ou para pestanexar
* Hemorraxia nasal ou ótica
* Hemorraxia na superficie ocular
* Dor de cabeza persistente

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ollo morado***  |

|  |  |
| --- | --- |
| Identificadores | 
* ICD-9: 921.0
* ICD-10: S00.1
* UMLS: C0520723

 |
Nimbostratus praecipitatio
A **praecipitatio** é un trazo suplementario das nubes, consistente nas precipitacións que dela caen e que acadan a superifice da terra. Poden ser de moi diversos tipos: chuvia, orballo (tamén mormaceira, baión, borralleira, chuvia miúda, orballo, chuvisca, babuxa, chuviscada, froallo, lapiñeira, patiñeira, poalleira ou zarzallo), chuvasco, relente, sarabia, pedrazo, neve, neve granulada, *cinarra*, xeo granulado, prismas de xeo ou corisco.

Pode aparecer en nubes dos xéneros altocumulus, altostratus, nimbostratus, stratus, stratocumulus, cumulus ou cumulonimbus.

Véxase tamén
------------

### Outros artigos

* Precipitación

### Bibliografía

* Martín León, F. e Quirantes, J. A. *Cazadores de nubes*, Ministerio de Educación y Ciencia, Gobierno de España.

### Ligazóns externas

* Atlas fotográfico de nubes *(en alemán)*

| * v
* c
* e
Tipos de nubes |
| --- |
| Xéneros | 
* Cirrus
* Cirrostratus
* Cirrocumulus
* Altocumulus
* Altostratus
* Nimbostratus
* Stratus
* Stratocumulus
* Cumulus
* Cumulonimbus

 |
| Especies | 
* Fibratus
* Uncinus
* Spissatus
* Castellanus
* Floccus
* Stratiformis
* Nebulosus
* Lenticularis
* Fractus
* Humilis
* Mediocris
* Congestus
* Calvus
* Capillatus

 |
| Variedades | 
* Intortus
* Vertebratus
* Undulatus
* Radiatus
* Lacunosus
* Duplicatus
* Translucidus
* Perlucidus
* Opacus

 |
| Trazos suplementarios | 
* Incus
* Mamma
* Praecipitatio
* Virga
* Arcus
* Tuba
* Pileus
* Velum
* Pannus

 |
Os **oficios viles e mecánicos** eran os artesanais ou manuais, incompatibles coa nobreza, na sociedade feudal e do Antigo Réxime. Baseábanse na tradición e o costume, e accedíase a eles polo sistema gremial de aprendizaxe.

O traballo manual era incompatible co modo de vida nobre, que debía ser o exercicio das armas e o mantemento da honra, non con gañarse a vida traballando. O mesmo pode dicirse do clero, aínda que o clero regular se serve do traballo, non tanto con fins produtivos senón como unha parte do seu ascetismo (regra de San Benito: *ora et labora*).

A denigración do traballo provén da Antigüidade clásica, asociada ao modo de produción escravista, e atópase xustificada, por exemplo, na filosofía de Platón e Aristóteles.

As profesións liberais ou artes liberais, é dicir, as que se basean no traballo intelectual e caracterízanse polo acceso a través de estudos universitarios, tiñan (aínda teñen) unha consideración superior.

Véxase tamén
------------

### Outros artigos

* Feudalismo

Notas
-----

* DÍEZ, Fernando (190) *Viles e mecánicos. Traballo e sociedade na Valencia preindustrial*. Valencia, Edicions Alfons o Maganànim.(en castelán)
* Mª Rosario Carrillo e Pedro Miralles Martínez (2002) *O traballo da infancia e a mocidade na época do Barroco. O caso da seda murciana*. (en castelán)
Para outras páxinas con títulos homónimos véxase: Praga (homónimos).
Exemplar de toupiño, especie causante da praga de Castela e León.
Avéspora atacada por unha larva de *Anthrenus*.
O concepto de **praga** evolucionou co tempo desde o significado tradicional onde se consideraba *praga* a calquera animal que producía danos, tipicamente aos cultivos. Actualmente debe situarse ao mesmo nivel que o concepto de enfermidade de forma que debe entenderse como **praga** a unha situación na cal un animal produce danos económicos, normalmente físicos, a intereses das persoas (saúde, plantas cultivadas, animais domésticos, materiais ou medios naturais); da mesma forma que a enfermidade non é o virus, bacteria... senón a situación na que un organismo vivo (patóxeno) ocasiona alteracións \*
fisiolóxicas noutro, normalmente con síntomas visibles ou danos económicos.

Este novo concepto permite separar o concepto de praga da especie animal ou vexetal que a produce evitando establecer clasificacións de especies 'boas' e 'malas', e facilitando a explicación de porque unha especie é beneficiosa nun lugar e prexudicial noutro. Para explicar isto pódese pór o exemplo do coello (*Oryctolagus cuniculus*) moi importante en Europa por ser parte fundamental do ecosistema mediterráneo mentres que moi prexudicial en Australia; a praga non é o coello *per se* senón a situación que se produce en cada unha das rexións e os danos económicos que dela derivan.

Pódense atopar:

* Praga de lagostas
* Infestas forestais
* Pragas médicas
* Pragas agrícolas

Non debe utilizarse a palabra peste para referirse ás pragas, xa que é unha tradución literal da palabra inglesa *pest*, que neste caso si significa praga.

|  |  |
| --- | --- |
| Control de autoridades | 
* Wd: Q219174
* AAT: 300253640
* EBID: ID
* GND: 4051949-1
* NDL: 00562156
* PSH: 13455

 |

|  |  |
| --- | --- |
| Identificadores taxonómicos | 
* EPPO: ZZPEST

 |
***Ofrenda de Orestes e Pílades*** é un grupo escultórico romano esculpido en mármore branco de Carrara que data en torno ó ano 10 a. C. Tamén se lle coñece como ***Grupo de San Ildefonso***, de autor descoñecido. Tamén se identificou como posibles personaxes a Cástor e Pólux. As súas dimensións son 161 cm x 106 cm x 56 cm e un peso de 496 quilos. Exhíbese no Museo do Prado, nivel 0, sala 71. Ten como número de catálogo E00028.

Orestes, perseguido polas Erinias que o acosan por asasinar a súa nai Clitemnestra, marcha co seu amigo Pílades a Táuride (episodio que aparece en Ifixenia en Táurida de Eurípides), en busca da estatua de Artemisa que Apolo lle ordenou levar a Atenas como unha forma de purificarse. En Táuride ten lugar un episodio no que ambos se ofrecen cada un a sacrificarse polo outro, o que se toma como exemplo de amizade. Á súa volta a Atenas, levando a estatua de Artemisa, ofrecen un sacrificio a esta deusa, e ese é o momento que representaría este grupo escultórico.

Esta escultura chegou ó Museo do Prado procedente da Colección Real española, á que se incorporou reinando Filipe V de España. Antes estivo na Vila Ludovisi de Roma e na colección de Cristina de Suecia.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ofrenda de Orestes e Pílades***  |

### Ligazóns externas

* Ficha na páxina *web* do Museo do Prado.

|  |  |
| --- | --- |
| Control de autoridades | 
* Wd: Q1190706
* WorldCat
* VIAF: 306359558
* GND: 1047605368

 |
Representación feita con flores para a ofrenda de fallas á Mare de Déu dels Desemparats.
Procesión de falleiras no día da Ofrenda, en Valencia.
A **Ofrenda de Flores** (l'Ofrena de flors en valenciano) é un dos aspectos máis relixiosos das Fallas de Valencia. Esta tradición faise dende 1945.

Os días 17 e 18 de marzo, tódalas falleiras das 370 comisións falleiras fan procesión até a Plaça de la Mare de Déu para ofrecer un ramo de caraveis á Virxe. Vístese con flores nunha estada xigante de madeira, que amodiño vai tomando a forma da Virxe. Un gran toldo azul e branco disponse entre a Basílica e un edificio á outra banda, para cubrila de posíbeis choivas. En calquera parte da fonte da praza, déixanse aínda máis flores e tamén unha clase de presebes, feitos por cada falla. Contra as paredes da Basílica da Virxe, dispóñense recintos onde se meten aínda máis flores. As últimas falleiras ao facer a ofrenda sempre son a falleira infantil e a Falleira Maior, os máximos representantes da festa.

Véxase tamén
------------

### Outros artigos

* Fallas
* Comisión falleira
A **mizocitose** (do grego *myzein*, μυζεῖν, que significa "chuchar" e *citos*, κύτος, que significa "recipiente, vaso", e aquí "célula") é un método de alimentación que se dá nalgúns microorganismos heterótrofos. Tamén se chama "vampirismo celular", xa que consiste en que unha célula predadora perfora a superficie doutra célula (a presa) por medio dun tubo alimenticio, e zuga o contido celular e dixíreo. Pódese absorber a porción soluble do citoplasma ou ás veces orgánulos, que tipicamente pasan ao interior dun vacúolo da célula predadora. Cando a célula predadora engloba e incorpora unha célula completa, fálase de fagocitose.

A mizocitose atópase, por exemplo, nos Myzozoa e tamén nalgunhas especies de Ciliophora (ambos do grupo dos alveolados). Tamén nos Aconoidasida, outros alveolados, que presentan unha estrutura especializada chamada conoide.

Notas
-----

* Eva C. M. Nowack e Michael Melkonian (2010) *Endosymbiotic associations within protists* Phil. Trans. R. Soc. B 12 March 2010 vol. 365 no. 1541 699-712

|  |  |
| --- | --- |
| Control de autoridades | 
* Wd: Q1095890
* MAG: 2778237332

 |
Para outras páxinas con títulos homónimos véxase: Praia (homónimos).
Praia de Carnota (Lira).
Unha **praia** é unha forma xeolóxica consistente na acumulación de sedimentos, por efecto da dinámica local das ondadas. Estes sedimentos son normalmente areas pero tamén hai praias de gravas ou grixos e de croios, seixos ou bolos, chamadas coídos. Existen moitas clases de praias podendo existir varios tipos sobre un mesmo banco de sedimentos, por mor a que nuns metros o tipo de rompente pode variar dando orixe a un tipo de praia distinta.

Unha praia fórmase cando as ondas e as correntes do mar propician a chegada de sedimento á beiramar. Logo unha praia fórmase baixo dous supostos: o primeiro, que a forma da costa sexa tal que haxa unha zona onde se deposite unha determinada cantidade de sedimento e que sexa estábel cos diferentes estados do clima marítimo. O segundo, que exista unha zona na que se ben o sedimento vaise perdendo por algures, haxa unha achega de sedimento por outro que o poida compensar. Unha vez que foron depositados os sedimentos, a praia é modelada segundo o tipo de rompente que lle afecta.

A praia é unha xeoforma dinámica pola cal está en permanente cambio, suxeita en todo momento a acción que cada onda, cada marea e cada temporal lle provoca, con grandes e importantes transportes de propio sedimento que a compoñen.

O termo "praia" tamén ten unha acepción a miúdo empregada nos textos de xeografía e xeoloxía para designar os bordos flutuantes de lagos salobres. Estes lagos salinos acostuman presentarse en cuncas endorreicas ou depresións de escasa profundidade onde a evaporación é moi intensa, polo que se van acumulando os sales, ao precipitarse, no fondo das mesmas.

A praia como hábitat
--------------------

Praia da Puntilla, no Porto de Santa María (Cádiz).
Unha praia é algunhas veces un contorno inestábel que expón as plantas e animais que o habitan a condicións sempre cambiantes. Porén, eses patróns cíclicos diarios e estacionais levan a numerosos organismos vexetais e animais, as fontes de alimentación e de sobrevivencia. Algúns pequenos animais furan na area e aliméntanse co material depositado polas ondas. Tamén moran caranguexos, insectos, e pequenos paxaros. As tartarugas de mar depositan os seus ovos nas praias. Os restos de animais mortos e algas depositadas na zona superior da praia e dunas fai posible a aparición dunha tímida vexetación composta por matas e outras flores.

Notas
-----

1. ↑  Definicións no *Dicionario da Real Academia Galega* e no Portal das Palabras para *praia*.

Véxase tamén
------------

### Outros artigos

|  |  |
| --- | --- |
|  | Wikimedia Commons ten máis contidos multimedia na categoría:  ***Praia Modificar a ligazón no Wikidata*** |

* Praias da provincia da Coruña‎
* Praias da provincia de Lugo‎
* Praias da provincia de Pontevedra‎

### Ligazóns externas

* Páxina da UNESCO sobre a formación e erosión das praias

|  |  |
| --- | --- |
| Control de autoridades | 
* Wd: Q40080
* AAT: 300008816
* BNCF: 16084
* BNE: XX526374
* BNF: 11944249j
* BRE: 3146899
* EBID: ID
* FAST: 829107
* GiantBomb: 3035-933
* GND: 4183549-9
* JSTOR: beaches
* LCCN: sh85012606

 |
| Ofu-Olesaga |
| --- |
|  |
| Vista da illa |
|  |
| Datos |
| Capital | Ofu |
| País | Estados Unidos |
| Localización | Océano Pacífico |
| Arquipélago |  |
| Linguas |  |
| Poboación (2000) | 505 hab. |
| Superficie | 13´1 km² |
| Densidade |  |
| Coordenadas | 14°10′30″S 169°37′4.8″O﻿ / ﻿-14.17500, -169.618000Coordenadas: 14°10′30″S 169°37′4.8″O﻿ / ﻿-14.17500, -169.618000 |
| Maior Altura | 639 m. Piumafua |
|  |
| Localización |
| Localización |
|

**Ofu** e **Olosega** son parte dun dobrete volcánico nas Illas Manua na Samoa Americana. Aínda que os restos volcánicos están xeograficamente separados, só un pequeno estreito pouco profundo (Asaga), os separa aínda que un arrecife de coral serve de ponte natural. Antes de 1970, había que pasar entre as dúas illas durante a marea baixa, pero agora unha ponte sobre o estreito conecta os pobos de Ofu cos de Olosega.

Ofu
---

Ofu é a parte occidental da formación volcánica da illa de Ofu-Olosega. O pobo principal de Ofu atópase na beira occidental, protexida detrás dun illote no mar (erosión toba volcánica), coñecido como Nu'utele. Ofu ten unha pequeno aeroporto e un porto que atenden á poboación de Ofu e Olosega.

A maior parte da ribeira sur e os arrecifes de coral asociadas son parte do Parque Nacional de Samoa Americana. Na actualidade (2005) se negocia cos consellos de Olosega para ampliar o parque ao redor da illa.

A illa é o Condado de Ofu subdivisión do Distrito Manua. Ten unha superficie de 7´215 km², e tiña unha poboación oficial de 289 persoas no censo de 2000. 

 costa sur de Ofu visto desde Olosega a través do estreito que os separa. O pico, un complexo de dique da erosión, é nomeado Sunu'itao.

Olosega
-------

Olosega Island é un remanente do volcán.

A illa é o Condado de Olosega subdivisión do Distrito Manua. Ten unha superficie de 5´163 km², e tiña unha poboación oficial de 216 persoas no censo de 2000.

Hai dous pobos en Olosega: Olosega e Sili. Sili, so consta dunha residencia permanente logo de que gran parte da aldea fora destruída polos furacáns (e posteriormente abandonada). Case a totalidade da poboación de Olosega reside agora na vila de Olosega na costa suroeste.

Notas
-----

* Ofu County and Olosega County, Manu'a District, United States Census Bureau

Ligazóns externas
-----------------

* National Park Service map of the Manu‘a Islands
* Persistence of Coral Reefs Under Extreme Environmental Stress in American SamoaArquivado 12 de febreiro de 2005 en Wayback Machine. G. Piniak, C. Birkeland, e G. Garrison (2004). Universidade de Hawai.

|  |  |
| --- | --- |
| Control de autoridades | 
* Wd: Q3881068
* WorldCat
* VIAF: 172886903
* GEC: 0516261
* GeoNames: 5881563
* OSM: 4767793
* SUDOC: 148463231

 |
**Monoxénese**, en lingüística, refírese á doutrina que defende que todas as linguas humanas faladas proceden dunha única lingua ancestral falada hai varios miles de anos no período Paleolítico.

O primeiro intento filoloxicamente serio para asentar a realidade da monoxénese semella deberse ao lingüista italiano Alfredo Trombetti, que expuxo os argumentos na súa obra *L'Unità d'origine del linguaggio* (A unidade da orixe da lingua), publicado en Boloña en 1905 (cf. Ruhlen, 1994).

Dous destacados defensores actuais (2008) da monoxénese lingüística son Merritt Ruhlen e John Bengtson.

A monoxénese estivo descartada por numerosos lingüistas a finais do século XIX. É algo máis popular entre eles hoxe en día. Pódese dicir que a maioría dos lingüistas do presente non aceptan a teoría monoxenética ou, polo menos, non están interesados nela.

Por outra banda, desde o punto de vista de investigadores noutros campos científicos, como Richard Klein en Paleoantropoloxía, a capacidade para producir discursos complexos non foi desenvolvido até ha uns 50.000 anos (coa aparición do "home moderno" ou home de Cro-Magnon). Así, que se todas as poboacións da Terra (incluíndo os aborixes australianos, xurdidos hai 50.000 a 40.000 anos) proceden dunha única emigración desde África, a monoxénese lingüística convértese nunha hipótese asumíbel.

A dificultade radica na profundidade do tempo, que é máis antiga do que os lingüistas poden rastrexar hoxe (p.ex. entre 6.000 e 8.000 anos para o caso das linguas indoeuropeas e 15.000 anos no caso das linguas nostráticas). Porén, algúns lingüistas, como Trombetti, e máis recentemente, Merrit Ruhlen (1994) sosteñen que esa dificultade pode ser salvada. O método proposto aconsella a comparación entre máis idiomas até achegarse á súa fonte común.

Véxase tamén
------------

* Nostrático.
* Orixe da lingua.

Bibliografía
------------

* Ruhlen, Merritt (1994). *On the Origin of Languages: Studies in Linguistic Taxonomy.* Stanford, California: Stanford University Press.
* Trombetti, Alfredo (1905). *L'Unità d'origine del linguaggio.* Bologna: L. Beltrami.

Ligazóns externas
-----------------

* Arquivado 01 de outubro de 2008 en Wayback Machine. Merritt Ruhlen, *Language Origins* (1996).
Escudo da Unión Soviética.
Pin coas siglas do PCUS (КПСС).
O **Partido Comunista da Unión Soviética** (en ruso Коммунисти́ческая па́ртия Сове́тского Сою́за, *КПСС*) foi o nome usado polo partido bolxevique do Partido Obreiro Socialdemócrata de Rusia de 1952 a 1991, aínda que a expresión **Partido Comunista** pertencese ao nome do partido desde 1918, cando os bolxeviques se tornaron o *Partido Comunista de Todas as Rusias*. En 1925 pasou a chamarse *Partido Comunista da Unión* (Всесоюзная коммунистическая партия (большевиков), **ВКП(б)**). En 1934 tornouse o *Partido Comunista da Unión Soviética (Bolxeviques)*. Finalmente, en 1952 tornouse, simplemente, o **Partido Comunista da Unión Soviética**, nome que permaneceu até 1991.

Unha vez que a *Terceira Internacional* ou Komintern se formou en 1919, a estrutura marxista-leninista do PCUS foi copiada por outros dos seus membros. Durante toda a historia da Rusia soviética e da URSS, o Partido Comunista foi o partido gobernante e maioritario. En consecuencia, a historia do PCUS e da URSS entrecrúzanse e solápanse.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Outros artigos

* Historia de Rusia

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Partido Comunista da Unión Soviética*** |

* Corpos executivos do Partido Comunista da Unión Soviética (1917-1991) *(en inglés)*
* Programa do PCUS, 27º Congreso do partdido (1986) *(en inglés)*

|  |  |
| --- | --- |
| Control de autoridades | 
* Wd: Q79854
* WorldCat
* VIAF: 125435541
* BNF: 11866780s
* BRE: 2085938
* EBID: ID
* GEC: 0049191
* GND: 2016004-5
* ISNI: 0000 0001 2369 340X
* LCCN: n80126146
* NKC: olak2002159814
* SELIBR: 121495
* SUDOC: 026416824

 |

---

|  |  |
| --- | --- |
| Este artigo tan só é un bosquexo |  *Este artigo sobre política é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Coordenadas: 41°54′12.13″N 12°27′24.26″O﻿ / ﻿41.9033694, -12.4567389

A **Oficina Filatélica e Numismática da Cidade do Vaticano** (en italiano: *Ufficio Filatelico e Numismatico*) é a entidade responsable da emisión dos selos postais e das moedas da Cidade do Vaticano.

Produtos
--------

Selo postal do Vaticano (2003)
Aínda que os selos vaticanos só se poidan usar dentro da Cidade do Vaticano e que a cantidade de moedas dese Estado que se cuñan anualmente sexa moi limitada (por exemplo: o valor total das moedas emitidas en 2002 estivo restrinxido a 310.400 euros), as moedas e os selos do Vaticano convertéronse un importante sinal de soberanía deste microestado, e a súa escaseza fixo que se convertesen en pezas moi populares entre os coleccionistas numismáticos e filatélicos.

Museo Filatélico e Numismático da Cidade do Vaticano
De feito, este interese e a demanda xerada no mercado xustificaron a creación en 2007 do Museo Filatélico e Numismático da Cidade do Vaticano, integrado nos Museos Vaticanos, acontecemento que foi obxecto de emisión de dous selos conmemorativos.

Malia ser a autoridade emisora, o *Ufficio* non se encarga da cuñaxe das moedas vaticanas, senón que é o *Istituto Poligrafico e Zecca dello Stato*, de Italia, quen se ocupa dese labor. Isto é así en virtude dun tratado monetario asinado anteriormente coa República Italiana, que foi asumido tamén pola Unión Europea, que recoñece o euro como moeda propia da Cidade do Vaticano.

Notas
-----

1. ↑  "Chi siamo". *Ufficio Filatelico e Numismatico*.
2. ↑  "Euro vaticano". *Sala Stampa della Santa Sede*
3. ↑  "Performance of the First Vatican Euro Coins: Part One / Part Two". En Coins Weekly. 30 de xaneiro / 13 de febreiro de 2000.
4. ↑  "Poste e francobolli: i MV, crocevia del mondo! Arquivado 08 de xaneiro de 2020 en Wayback Machine.". *Musei Vaticani*.
5. ↑  "
The new Philatelic and Numismatic Museum". *Vatican Philatelic Society.*
6. ↑  "Monete e francobolli". *Stato della Città del Vaticano*.
7. ↑  "Acuerdos sobre las relaciones monetarias (Mónaco, San Marino, El Vaticano, Andorra)". *Eur-lex.europa.eu*
8. ↑  "Convenzione monetaria tra l’Unione europea e lo Stato della Città del Vaticano". *Stato della Città del Vaticano*.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Oficina Filatélica e Numismática da Cidade do Vaticano*** |

### Outros artigos

* Museo Filatélico e Numismático Vaticano
* *Istituto Poligrafico e Zecca dello Stato*

### Ligazóns externas

* Sitio web do *Ufficio Filatelico e Numismatico*
O **proxecto Ronsel** é un proxecto para defender o Patrimonio Cultural Inmaterial de Galicia, que xorde da colaboración entre as Universidades da Coruña, Santiago de Compostela e Vigo e as consellerías de Cultura e Deporte e Innovación e Industria, xunto coa Axencia Galega de Desenvolvemento Rural (AGADER).

Características
---------------

En base á definición dada pola UNESCO de Patrimonio Cultural Inmaterial, o proxecto Ronsel desenvolve tres fases: inventarialo, salvagardalo e poñelo en valor.

O proxecto Ronsel debíase desenvolver en cinco anos. A fase inicial comezou entre xuño e novembro de 2007, e consistiu fundamentalmente na elaboración dun Plan Salvagarda e Posta en valor. Convocáronse un total de cincuenta especialistas nos diferentes ámbitos do PCI, que achegaron as súas ideas e coñecementos para a elaboración dun documento para que as institucións públicas poñan en valor, salvagarden e revitalicen o noso patrimonio inmaterial e se tenda unha ponte entre as administracións, as universidades, as asociacións e as propias comunidades portadoras do coñecemento tradicional.

Notas
-----

1. 1 2 3  AGADER. "Proxecto Ronsel". Arquivado dende o orixinal o 11/01/2015. Consultado o 13/12/2014.
2. ↑  Universidade de Vigo. "Portal do Patrimonio Cultural Inmaterial de Galicia". Arquivado dende o orixinal o 27/12/2018. Consultado o 13/12/2014.
Para o concello valenciano véxase: Oliva, Valencia.
Olivas nunha feira en Ourense.
A **oliva** ( pronunciación (axuda ·  info)) e o froito da oliveira.

É unha drupa, da que a pel (epicarpio) está recuberta dunha materia cerosa impermeábel á auga, e unha polpa (mesocarpio) carnosa, rica en materia graxa, almacenada durante a época de lipoxénese, que vai entre fins de agosto e o inicio da maduración. En inicio verde, tórnase negra na completa madurez. A coia moi dura, ososa, está formada dun envoltorio (endocarpio) que se esclerosa no verán a partir de finais de xullo e contén unha améndoa con dous ovarios, dos cales un é, polo xeral, estéril e non funcional: ese gran (raramente os dous) produce un embrión, que dará unha oliveira nova se as condicións son favorábeis.

|  |  |
| --- | --- |
|  | Wikimedia Commons ten máis contidos multimedia na categoría:  ***Oliva*** |

|  |  |
| --- | --- |
| Control de autoridades | 
* Wd: Q1621080
* AAT: 300266440
* BNCF: 33602
* BNE: XX524463
* EBID: ID
* GND: 4172555-4
* LCCN: sh85094612

 |

---

|  |  |
| --- | --- |
|  |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
A **proxección** é o método empregado no debuxo para representar un obxecto de tres dimensións nunha superficie, de dúas. A figura resultante sae de utilizar liñas auxiliares proxectantes que, partindo dun punto denominado foco, pasan polo obxecto a proxectar e a súa proxección, obténdose a representación do obxecto no plano.

Os elementos principais da proxección son o punto de vista ou foco de proxección (V), o punto que se proxecta (A), o punto proxectado (A'), a liña proxectante (VAA') e o plano sobre o que se proxecta, que recibe diferentes denominacións como plano de proxección, plano de cadro ou plano imaxe ( {\displaystyle \Pi \!} ).

Cando todas as liñas de proxección pasan por un punto fálase de proxección central ou cónica. Cando as liñas proxectantes son paralelas fálase de proxección paralela ou cilíndrica.

Clasificación xeral
-------------------

|  |  |  |
| --- | --- | --- |
| **Proxección** | **Tipo** | **Subtipo** |
| Central | Varios tipos de perspectiva con puntos de fuga |
| Paralela | Ortogonal | Isométrica (Tres ángulos iguais (120º), coef. de redución iguais) |
| Dimétrica (Dous ángulos iguais, dous coeficientes distintos) |
| Trimétrica (Tres ángulos e coeficientes distintos) |
| Oblicua | Perspectiva cabaleira |

Véxase tamén
------------

### Outros artigos

* Xeometría descritiva
* Debuxo técnico
Os **nitritos** son unha clase especial de inhalantes que en ocasións empréganse como drogas. A diferenza da maioría dos demais inhalantes que actúan directamente sobre o sistema nervioso central (SNC), os nitritos esencialmente dilatan os vasos sanguíneos.

Tipos de nitritos empregados como inhalantes
--------------------------------------------

Os nitritos inclúen o Nitrito ciclohexílico, Nitrito isoamílico (amílico) e Nitrito isobutílico (butilo). O nitrito ciclohexílico atópase nos perfumes ambientais. O nitrito amílico emprégase en certos procedementos de diagnóstico e se lles prescribe a algúns pacientes para dores do corazón.

Mesmo, mentres que os outros inhalantes empréganse para alterar o estado de ánimo, os nitritos se usan principalmente para intensificar o pracer sexual. Na rúa, se lle da o nome de "poppers" ("rebentadores") ou "snappers" ("renxedores") ás ampolas de nitrito amílico que teñen ilexitimamente desviadas a este uso. O nitrito de butilo é unha substancia ilegal que frecuentemente é empaquetada e vendida en pequenas botellas coñecidas tamén como "poppers".

---

|  |  |
| --- | --- |
|  |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Variación da oblicuidade da eclíptica.
En astronomía denomínase **oblicuidade da eclíptica** (ás veces tamén como simplemente oblicuidade) á inclinación que presenta o eixo de rotación da Terra con respecto á normal ao plano da eclíptica.

Tamén é o ángulo que forma o plano do ecuador terrestre co plano da eclíptica. Dito ángulo presenta na actualidade 23,5º, aínda que este valor non é constante debido ao movemento terrestre denominado nutación. Foi medido por primeira vez por Eratóstenes. Debido a esta inclinación prodúcense as estacións.
Ámbolos dous planos, o do Ecuador e a Eclíptica, córtanse no Punto Aries. Cando o Sol está aí prodúcese o inicio da primavera no hemisferio norte e o inicio do outono no hemisferio sur.

Para os demais planetas o ángulo que forman o plano do ecuador e o plano da órbita chámase inclinación do eixo e é o responsable neles das estacións. O caso máis sobresaínte é Marte onde a inclinación (25,19º) é moi parecida á Terra e como o ano é o dobre de longo provoca estacións tamén o dobre de longas ca na Terra. O corte de ambos planos sinala o *Punto Vernal* do planeta ou o inicio da primavera no hemisferio norte marciano. Titán tamén parece ter estacións.

Plano da eclíptica e inclinación do plano do ecuador terrestre respecto dela.

|  |  |
| --- | --- |
| Control de autoridades | 
* Wd: Q179745
* JSTOR: earth-axis
* MAG: 81462258

 |
Coordenadas: 39°54′16″N 116°23′29″L﻿ / ﻿39.904567, 116.391392
A **Praza de Tian'anmen** (chinés: 天安门广场; pinyin: Tiān'ānmén Guǎngchǎng; galego: "Praza da paz celestial") de Pequín (China), foi construída e ideada dentro do plan urbanístico da capital realizado en 1949, converténdose no símbolo da nova China. Coa súa construción pretendeuse crear unha grande explanada na que se puideran celebrar actos masivos de adhesión política, as cales non eran tradición na China, ó modelo dos que se realizaban na Praza Vermella de Moscova na Unión Soviética. A **Praza Tian'anmen** é a meirande praza do mundo.

Vista Panorámica
A praza está construída seguindo o eixe sur-norte da Cidade Prohibida. No centro elévase un obelisco de pedra, o Monumento ós Heroes do Pobo, de 38 metros de altura, e unha inscrición realizada polo presidente Mao Zedong, na que se le: *Os heroes do pobo son inmortais*.

Monumento no Mausoleo de Mao
A esquerda e dereita construíronse dous importantes edificios, de estilo soviético. Un deles é a Asemblea Nacional, e o outro é o Museo Nacional de Historia e da Revolución. Na praza encóntrase tamén o Mausoleo de Mao Zedong, precedido nas súas dúas frontes por grupos escultóricos de campesiños, soldados, obreiros e estudantes.

Nesta praza, o exército popular, enviado polo Partido Comunista Chinés (PCCh), reprimiu unha protesta pacífica para pedir a democratización da República Popular da China, no ano 1989.

Monumento ós Heroes do Pobo

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Praza Tian'anmen*** |

|  |  |
| --- | --- |
|  | A Galipedia ten un portal sobre: ***China*** |

### Outros artigos

* Protestas da Praza Tian'anmen

### Ligazóns externas

* Praza Tiananmen en 360°
* Museo nacional de Historia Chinesa
* Praza Tiananmen Fotos
* Fotos de satélite - Google Maps

|  |  |
| --- | --- |
| Control de autoridades | 
* Wd: Q164055
* WorldCat
* VIAF: 315145689
* EBID: ID
* FAST: 1316233
* GeoNames: 6268737
* GND: 7525597-2
* LCCN: sh85135290

 |
**Pravind Kumar Jugnauth**, nado en Vacoas-Phoenix o 25 de decembro de 1961, é un político mauriciano que exerce como primeiro ministro de Mauricio dende o 23 de xaneiro de 2017.

Traxectoria
-----------

Naceu no lugar de La Caverne no seo dunha familia hinduísta de orixe yadav e de clase alta, fillo de Anerood Jugnauth, avogado e político e de Sarojini Ballah, mestra de escola procedente dunha familia acomodada. Logo de estudar nunha escola primaria local foi a unha das institucións de ensino máis antigas da illa, o Royal College Curepipe e tras rematar a secundaria marchou ao Reino Unido para estudar dereito na Universidade de Buckingham e tras graduarse realizou o mestrado na Universidade de Aix-Marseille. 

En 1987 ingresou no Movemento Socialista Militante e foi concelleiro en Vacoas-Phoenix (1996-2000). En setembro de 2000 entrou na Asemblea Nacional e en outubro asumiu o ministerio de Agricultura. O seu partido elixiuno o seu líder en abril de 2003 e en setembro converteuse no novo viceprimeiro ministro e asemade ministro de finanzas, posición que ocupou ata xullo de 2005. En maio de 2010 ocupou de novo o posto de viceprimeiro ministro e ministro de finanzas ata o mes de xullo do ano seguinte.

En setembro de 2014, Jugnauth converteuse en xefe da oposición, substituíndo a Paul Bérenger, e en decembro dese ano, no goberno de seu pai Anerood Jugnauth ocupou o ministerio de tecnoloxía ata xullo de 2015 cando un tribunal emitiu unha condena de prisión por un ano por mor de conflito de intereses acontecido en 2010 mais gañou a apelación diante o Tribunal Supremo o 25 de maio de 2016 e o día seguinte tomou posesión como ministro de Finanzas.

Ao dimitir seu pai o 23 de xaneiro de 2017 xurou diante o presidente da República como o novo primeiro ministro.

Notas
-----

1. ↑  National Assembly - Jugnauth Pravind Kuma
2. ↑  "Appel de Pravind Jugnauth: lisez l’intégralité du jugement". *L'Express*, 25 de maio de 2016
3. ↑  Rulers, 21 de xaneiro de 2017

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pravind Jugnauth Modificar a ligazón no Wikidata*** |

  


|  |  |
| --- | --- |
| Control de autoridades | 
* Wd: Q3401447
* WorldCat
* VIAF: 258027792
* GND: 1252485433
* LCCN: n2012206735
* Munzinger: 00000031926

 |
*O David* de Miguel Anxo, unha escultura de mármore branco realizada entre 1501 e 1504.
Na arte, unha **obra de arte** (ou **peza artística** ou **obra**) é unha creación, tal como unha composición musical, un libro, unha película, un gravado, unha escultura ou unha pintura, que foi feita coa finalidade de ou ben ser un obxecto de beleza en si mesmo ou ben unha expresión simbólica ou ben a representación dun concepto determinado. O oposto é un obxecto práctico ou útil, aínda que ben pode acontecer que un obxecto sexa varias cousas ao mesmo tempo.

A partir do modernismo, o eido da arte espallouse incluíndo á fotografía, á cinematografía, a arte de performance (ou execución), a arte conceptual, e a arte en vídeo. Na arte contemporánea son habituais as denominadas *instalacións artísticas* e outras manifestacións artísticas de difícil catalogación entre os xéneros artísticos clásicos.

Que é o que se considera unha obra de arte difire entre as distintas culturas e eras, como tamén difire o significado mesmo do vocábulo "arte". Por exemplo ata a década de 1970, os críticos de arte e o público en xeral tendían a excluír as artes aplicadas do que se consideraban obxectos de arte.

Para establecer se unha obra é unha obra de arte, adóitase apelar aos conceptos de mérito artístico e mérito literario.

Unha obra de arte tamén pode ser chamada *obxecto de arte*, que significa que algo que se percibe posúe un mérito artístico.

Deseño
------

Entre os artistas e científicos durante o Renacemento, a crenza prevalente establecía que o estudo da forma humana era en si mesmo o estudo de Deus, estando considerada a escultura do home como o traballo máis elevado.

Obra
----

A *obra* é o conxunto de todos os traballos dun artista, ou unha peza individual. O termo francés *œuvre* posúe as súas raíces no latín *opus* ("un traballo").

Véxase tamén
------------

### Outros artigos

|  |  |
| --- | --- |
|  | A Galicitas posúe citas sobre:  ***Obra de arte*** |

* Arte
* Teoría da arte
* Historia da arte
* Estudo da Historia da Arte
* Artista
* Belas Artes
* Estética
* Magnum opus
* Canon Occidental

|  |  |
| --- | --- |
| Control de autoridades | 
* Wd: Q838948
* AAT: 300133025
* BNCF: 859
* BNE: XX525129
* BNF: 119328783
* GEC: 0220641
* GND: 4123592-7
* JSTOR: art-objects
* LCCN: sh85008034
* MAG: 2779867537

 |
Representación de Posidipo de 1912 debida a John Pentland Mahaffy (1839 - 1919).
**Posidipo de Pela** (Ποσείδιππος *Poséidippos*), nado en Pela, Macedonia, ca. -310 e finado ca. -240, foi un poeta e comediógrafo grego.

Traxectoria
-----------

Traballou en Exipto durante o século -III. Como poeta é coñecido sobre todo por un moi coñecido epigrama dialogado sobre a deusa Fortuna e a estatua de Lisipo na *Anthologia Graeca*, XVI, 275, impregnado de desengano, que serviu de tema aos poetas europeos a través da refundición emblemática de Alciato.

> 
> 
> *Lisipo, escultor de Sición, man ousada, artesán aprendido,*
> a túa estatua de bronce ten a mirada de lume no seus ollos,   
> 
> esa que fixeches na forma de Alexandre. Os persas non merecen  
> 
> 
> 
> reproches. Hai que perdoar as ovellas que foxen ante un león*.*
> 
>

Véxase tamén
------------

### Bibliografía

* Emilio Fernández-Galiano: *Posidipo de Pela*, Instituto de Filología, Madrid, 1987.

|  |  |
| --- | --- |
| Control de autoridades | 
* Wd: Q1392801
* WorldCat
* VIAF: 71427145
* BAV: ADV11916775
* BIBSYS: 3025809
* BNE: XX1161397
* BNF: 12142862p
* CANTIC: a19761582
* CERL: cnp00405483
* DeutscheBio: 11932816X
* FAST: 1841997
* GND: 11932816X
* ICCU: CFIV139327
* ISNI: 0000 0003 7389 3180
* LCCN: nr97044893
* NLA: 56963863
* NLG: 317296
* NTA: 069951543
* OL: OL1412359A
* SUDOC: 030604982
* Treccani: posidippo-di-pella

 |
Evolución da área de lingua alemá dende o ano 700 até 1950.
***Ostsiedlung**,* tamén coñecida como **a expansión alemá cara ao leste**, designa a colonización alemá de Europa central e oriental que comezou no século XII e rematou no século XV.

Historia
--------

### Primeiros movementos no século XII

A poboación alemá creceu durante a Alta Idade Media estimulando os movementos de poboación de Renania, Flandres e Saxonia, sendo territorios do Sacro Imperio Romano Xermánico, facendo asentamentos entre os ríos Elba e Saale e nas rexións báltica e polaca, entón poboadas por eslavos e - na rexión báltica - pobos bálticos. Estes movementos foron apoiados pola nobreza alemá, os reis polacos, os duques e a Igrexa medieval, e leváronse a cabo sen que os grupos étnicos bálticos o soubesen.

### Baixa Idade Media

O Reino de Prusia tivo as súas raíces nestes movementos. A finais da Idade Media, os cabaleiros teutóns, que foran enviados ao norte de Polonia por Conrado de Masovia, integraran gran parte das costas bálticas. Foron derrotados polo exército polaco en 1410 e 1466. Convertéronse nun feudo polaco en 1466.

A mediados século XIV, o proceso de colonización foi atrasado pola peste negra, e rematou despois da derrota dos cabaleiros teutóns no século XV. Aínda máis, case todas as terras agrícolas xa foran ocupadas.

### Idade Moderna

Despois da división de Polonia por Prusia, Austria e o Imperio Ruso en 1772, 1793 e 1795, o Reino de Prusia apoderouse de gran parte do Occidente polaco. Nesta situación, comezou un novo período de colonización, aínda cando non tentaron "xermanizar" os seus novos territorios, que estaban densamente poboados.

### Século XX

Despois da primeira guerra mundial, Polonia, no período de expansionismo nacionalista de Józef Piłsudski, tivo que emigrar do seu territorio unha poboación alemá bastante numerosa levando a cabo unha política asimiladora.

A expulsión masiva de poboacións de Alemaña Oriental despois da segunda guerra mundial, entre 1945 e 1948 baseouse nas decisións da conferencia de Potsdam, con respecto á Liña Oder-Neisse. A fronteira oriental de Alemaña foi redeseñada como estaba no ano 1181. Aínda que algúns territorios eslavos históricos entre a liña Oder-Neisse e o río Elba permaneceron dentro do territorio alemán, ao redor de 15 millóns de alemáns das históricas provincias do leste foron expulsados e enviados á República Federal de Alemaña ou á República Democrática Alemá, invertíndose case por completo os resultados da antiga colonización alemá.

Notas
-----

1. ↑  Wallbank and Schrier, Living World History, pp. 193
2. ↑  Sebastian Haffner, Preußen ohne Legende. Goldmann Stern-Bücher, München 1981, pp. 6–10 (en alemán).

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Ostsiedlung Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q170346
* GND: 4130328-3
* LCCN: sh85039388

 |
Praza da feira de Pavlovski Possad (preto de Moscova) contra o 1900.
Un **posad** (en ruso *посaд*) era un campamento popular (unha feira) entre os séculos X e XV. Normalmente estaba arredor dos muros e tiña un pozo. Adoitábanse construír preto dun mosteiro, dunha vila ou dun kremlin, porén non dentro. Nel moraban mercadores e artesáns (que en ruso os chamaban *possadskie liudi*).

Estas construcións durante o Imperio Ruso hanse converter nunha especie de asentamento semiurbano. Finalmente, unha gran parte dos antigos posads vanse converter en asentamentos urbanos. Os que se atopaban par dun kremlin rematan integrándose nel, e os que se atopaban preto dos mosteiros se convertían en vilas, collendo normalmente o nome do mosteiro ou de vellos asentamentos da zona, coma por exemplo as cidades de Pavlovski Possad ou de Serguiev Possad.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

* Possadnik

|  |  |
| --- | --- |
| Control de autoridades | 
* Wd: Q1427510
* BRE: 3161506

 |
| Corralejo |
| --- |
| Imaxe do Parque Natural |
|
|
| Marco Legal |
| **Figura de Protección:** | Parque natural |
|
| **Ano de constitución:** | 15 de outubro de 1987 |
| **Superficie:** | 2.668 hectáreas |
| **Lexislación:** | Real Decreto 3058/1982 |
|
| Datos de interese |
| **País:** | España España |
| **Provincias:** |  As Palmas |
|
| **Concellos:** | La Oliva |
| **Ríos:** |  |
| **Picos** |  |
|
| **Direccións de interese:** | Cabido Insular de Fuerteventura, Medio Ambiente |
| **Teléfonos:** | 928 862 363 |
|

O **Parque Natural de Corralejo** atópase na Comunidade Autónoma das Canarias, estendéndose polo nordeste da illa de Fuerteventura.

Flora
-----

O parque natural caracterízase polas extensións desérticas onde a presenza da Tabaiba doce (*Euphorbia Balsamifera*) constitúe a especie vexetal predominante.

Fauna
-----

As especies máis importantes son representadas polas aves, podéndose atopar a Avetarda hubara, a Perdiz moura e o Trompeteiro.

Véxase tamén
------------

### Ligazóns externas

* Web sobre o Parque *(en castelán)*

|  |  |
| --- | --- |
| Control de autoridades | 
* Wd: Q2054008
* CDDA: 142934
* OSM: 1534625
* WDPA: 142934

 |